Այծպտկունքի լեռնաշղթա

Այծպտկունք, Էյերլի, Փալանթոքյան, լեռնաշղթա Հայկական լեռնաշխարհում, Հայկական Պար լեռնաշղթայի արևմուտքում։ Ձգվում է արևմուտքից արևելք 60 կմ։ Առավելագույն բարձրությունը՝ 3124 մ է (Այծպտկունք լեռ)։ Հյուսիսային լանջերն իջնում են Էրզրումի և Բասենի, արևմտյանը՝ Դերջանի դաշտեր, հարավայինը՝ Վերինարաքսյան գոգավորություն։ Կազմված է մեզոզոյան նստվածքներից և մասամբ անթրոպոգենի հրաբխային ապարներից։ Մասնատված է Արևմտյան Եփրատի և Արաքսի վտակների հովիտներով։ Ծածկված է տափաստանային և լեռնամարգագետնային բուսականությամբ։

Ծանոթագրություններ 

Այծպտկունքի լեռնաշղթա